Z Á P I S N I C A
zo zasadnutia Obecného zastupiteľstva v Rakoviciach  
konaného dňa  11. decembra 2013 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
        Anna Magalová
		        Miroslav Masár
                                Ing. Július Šmýkal	

Ostatní prítomní:     Ing. Lucia Duračková - kontrolórka
                                Jarmila Chnápková - zapisovateľka	
		         Janka Horylová	     
		         Mária Dekanová	               
		         
Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Návrh zmlúv Marius Pedersen, a.s., Trenčín a Obec Rakovice o prevzatí pohľadávok
4.	VZN č. 6/2013 o poplatkoch za znečisťovanie ovzdušia malým zdrojom na území obce Rakovice
5.	VZN č. 24/2013/1, ktorým sa určujú podrobnosti financovania materskej školy a školských zariadení zriadených na území obce Rakovice
6.	Výstavba multifunkčného ihriska
7.	Rozpočet obce Rakovice na rok 2014 
8.	Rôzne
9.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Navrhol však doplniť do programu ešte jeden bod rokovania a to zmenu rozpočtu obce na rok 2013 a to do bodu pred bodom č. 7 pred schvaľovaním rozpočtu za rok 2014. Za overovateľov zápisnice určil starosta obce poslancov Jána Heviera a Annu Magalovú. O doplnenom programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  109/2013
Obecné zastupiteľstvo v Rakoviciach
s c h v a ľ u j e
rokovať na zasadnutí OZ podľa programu uvedeného na pozvánkach s doplnením bodu programu: Zmena rozpočtu obce na rok 2013.

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  110/2013
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Návrh zmlúv Marius Pedersen, a.s., Trenčín a Obec Rakovice o prevzatí pohľadávok

Starosta obce a kontrolórka obce boli na rokovaní, na ktorom sa zúčastnili zástupcovia spoločnosti Marius Pedersen, a.s., Trenčín, spoločnosti Kopaničiarska odpadová spoločnosť, s.r.o., Kostolné, za spoločnosť Rakovice s.r.o. sa ho zúčastnil konateľ spoločnosti, ktorým je starosta obce Rakovice p. Dušan Daloš. Toto opätovné rokovanie sa uskutočnilo na základe odporúčania kontrolórky obce a obecného zastupiteľstva, schváleného na zasadnutí OZ dňa 31.10.2013. Spoločnosť Marius Pedersen, a.s. a Kopaničiarska odpadová spoločnosť, s.r.o., prišli s návrhom na splácanie nesplatenej pôžičky spoločnosti Rakovice s.r.o. z poplatku, ktorý KOS, s.r.o., Kostolné, ako prevádzkovateľ skládky zasiela na základe zákona č. 17/2004 Z. z. obci Rakovice. Spoločnosť LOBBE – Lobbe Slovakia s.r.o. poskytla na základe zmluvy o pôžičke pôžičku spoločnosti Rakovice s.r.o. Spoločnosť Marius Pedersen a.s. sa stala právnym nástupcom spoločnosti LOBBE – Lobbe Slovakia s.r.o. Nesplatená suma pôžičky predstavuje sumu 125.000,00 eur. Obec Rakovice ako 100 % vlastník spoločnosti Rakovice s.r.o. preberá časť dlhu plynúceho z tejto pôžičky. Z poplatku za uloženie odpadov, ktorý zasiela obci, na ktorej území sa skládka nachádza, prevádzkovateľ skládky Kopaničiarska odpadová spoločnosť, s.r.o. Kostolné, sa bude pomaly splácať táto pôžička. Výška konkrétnej splátky pôžičky sa vypočíta ako 1 € násobok za každú uloženú tonu odpadu.  Prvý krát sa splátka vypočíta za poplatok za uloženie za mesiac január 2014. Je potrebné taktiež uzatvoriť dodatok k zmluve o pôžičke, ktorý uzatvárajú medzi sebou Marius Pedersen, a.s. Trenčín a spoločnosť Rakovice s.r.o., ktorým sa odsúhlasuje výška nesplatenej pôžičky a posúva sa splatnosť pôžičky v súvislosti s postupom splácania pôžičky uvedenej v „Nepomenovanej zmluve“. Starosta obce tiež predložil poslancom na schválenie Zmluvy o poskytnutí administratívnych služieb medzi firmou Marius Pedersen, a.s. Trenčín a spoločnosťou Rakovice s.r.o., kde firma Marius Pedersen a.s. Trenčín bude zabezpečovať administratívne služby prostredníctvom svojich zamestnancov. Kontrolórka obce navrhla všetky tieto zmluvy a dodatky schváliť.

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:     za  :         5
	         proti:          0	           
         zdržal sa:   0

U z n e s e n i e   č.  111/2013
Obecné zastupiteľstvo v Rakoviciach
s c h v a ľ u j e
a) podpísanie „Nepomenovanej zmluvy (§ 269 ods. 2 OBZ) uzatvorenej s využitím ustanovení Obchodného zákonníka a Občianskeho zákonníka upravujúcich postúpenie pohľadávky, prevzatie dlhu, započítanie pohľadávok a podmienky medzi zmluvnými stranami Marius Pedersen, a.s., Trenčín, Kopaničiarska odpadová spoločnosť, s.r.o., Kostolné, Rakovice s.r.o. a Obec Rakovice,
b) podpísanie dodatku č. 3 k Zmluve o pôžičke zo dňa 01.07.2001 medzi zmluvnými stranami Marius Pedersen, a.s., Trenčín a spoločnosťou Rakovice s.r.o.,
c) podpísanie Zmluvy o poskytnutí administratívnych služieb medzi zmluvnými stranami Marius Pedersen, a.s., Trenčín a spoločnosťou Rakovice s.r.o.

Bod 4. VZN č. 6/2013 o poplatkoch za znečisťovanie ovzdušia malým zdrojom na území obce Rakovice

Starosta obce otvoril ďalší bod rokovania, oboznámil poslancov s tým, že je potrebné aktualizovať VZN o poplatkoch za znečisťovanie ovzdušia malým zdrojom na území obce. Návrh VZN bol zverejnený na internetovej stránke obce a na úradnej tabuli dňa 27.11.2013. Pripomienky k VZN neboli vznesené. Starosta dal hlasovať o zrušení dosiaľ platného VZN č. 6/2012 o poplatkoch za znečisťovanie ovzdušia malým zdrojom k 31.12.2013 a schválení nového VZN č. 6/2013 o poplatkoch za znečisťovanie ovzdušia malým zdrojom na území obce.

Hlasovanie:
Počet poslancov:       			            5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :       5   
	        proti:       0
               zdržal sa:	0

U z n e s e n i e   č.  112/2013
Obecné zastupiteľstvo v Rakoviciach
a) r u š í 
VZN č. 6/2012 o poplatkoch za znečisťovanie ovzdušia malým zdrojom na území obce Rakovice ku dňu 31.12.2013
b) s c h v a ľ u j e
VZN č. 6/2013 o poplatkoch za znečisťovanie ovzdušia malým zdrojom na území obce Rakovice 

Bod 5. VZN č. 24/2013/1, ktorým sa určujú podrobnosti financovania materskej školy a školských zariadení zriadených na území obce Rakovice

V návrhu VZN bola upravená výška finančných prostriedkov na mzdy a prevádzku na dieťa na sumu 1.900,00 eur mesačne. Na budúci rok požaduje materská škola navýšiť rozpočet o odchodné, ktoré budú vyplácať pri odchode do dôchodku. Finančné prostriedky na energie budú v budúcom roku potrebné navýšiť z toho dôvodu, že v tomto roku sa materská škola dostala do finančných problémov a museli si u dodávateľov energií odložiť splátku za mesiac december. Ďalšia zmena oproti predchádzajúcemu roku je navrhnutá v stredisku CVČ. Obec požaduje od obcí na základe dohody prispievanie na záujmové vzdelávanie na dieťa, ktoré má trvalý pobyt v tej ktorej obci, na celý kalendárny rok podľa stavu k 15.9. predchádzajúceho roka. Riaditeľstvo školy však rozporuje tento termín predloženia údajov o stave členov CVČ k 15.9. Krúžky začínajú pracovať až od októbra, do 25.9. musia zákonní zástupcovia detí predložiť vzdelávací poukaz a určiť jeho použitie. Nie je preto možné k 15.9. vedieť a predložiť údaje o žiakoch. Navrhujú preto zmeniť tento termín na 31. októbra, aj keď sa údaje o počtoch detí v cvč stále menia, deti začnú chodiť na nejaký krúžok ale rozhodnú sa pre iný, vyberú iný krúžok na aký sa predtým prihlásili. Deti prinesú vzdelávacie poukazy, je potrebné každému vydať rozhodnutie o prijatí do centra voľného času, je to len samá administratíva. Následne musia obci predložiť tieto údaje. Nakoniec sa poslanci zhodli na tom, že bude stačiť termín k 31.10.2013. Poslanci dali zapracovať tieto pripomienky k návrhu VZN a spolu s pripomienkami dal starosta o VZN hlasovať.

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:     za  :        5
	         proti:         0	           
         zdržal sa:   0

U z n e s e n i e   č.  113/2013
Obecné zastupiteľstvo v Rakoviciach
a) r u š í 
VZN č. 24/2013, ktorým sa určujú podrobnosti financovania materskej školy a školských zariadení zriadených na území obce Rakovice ku dňu 31.12.2013
b) s c h v a ľ u j e
VZN č. 24/2013/1, ktorým sa určujú podrobnosti financovania materskej školy a školských zariadení zriadených na území obce Rakovice.

Bod 6. Výstavba multifunkčného ihriska

Starostu obce oslovila firma ENVIROTREND spol. s r.o. Košice s ponukou zabezpečenia vypracovania projektovej dokumentácie na výstavbu multifunkčného – viacúčelového ihriska pre obec v rozsahu zadania stavby a projektu stavby, zabezpečenia podkladov pre spracovanie žiadosti o dotáciu nenávratných finančných prostriedkov z dotačných zdrojov SR a EÚ. Cenová ponuka za zabezpečenie projektovej dokumentácie vrátane komplexných služieb je 2.600 eur. Výstavbu multifunkčného ihriska sme plánovali už dávno, aj žiadosť o nenávratný finančný príspevok sme zasielali, avšak so žiadosťou sme neuspeli. Umiestnenie ihriska by bolo na bývalom hádzanárskom ihrisku v areáli základnej školy. Celá táto parcela č. 806/2 je v našom vlastníctve, preto nie je problém s jej použitím. V predchádzajúcich obdobiach sa stavali multifunkčné ihriská tak, že stavbu hradila obec a štát zaplatil zariadenie. Ing. Šmýkal navrhol, že by starosta mohol osloviť aj iné firmy ohľadom ceny za vyhotovenie projektovej dokumentácie a spracovanie žiadosti o dotáciu. Kontrolórka obce Ing. Duračková navrhla zverejniť zámer na vybudovanie multifunkčného ihriska aj na webe. Možno by sa prihlásilo aj viac firiem a z bližšieho okolia. Základ je mať projektovú dokumentáciu. Starosta dal hlasovať o zámere výstavby ihriska a zabezpečenie vypracovania Projektovej dokumentácie na jeho výstavbu.
   	
Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  114/2013
Obecné zastupiteľstvo v Rakoviciach
s c h v a ľ u j e 
výstavbu multifunkčného ihriska v areáli základnej školy na parcele č. 806/2 a vypracovanie projektovej dokumentácie na výstavbu multifunkčného – viacúčelového ihriska.

 Bod 7. Zmena rozpočtu obce na rok 2013 – 3.zmena

Starosta obce informoval poslancov, že je potrebné vykonať určité zmeny v rozpočte obce na rok 2013. Návrh na 3. zmenu dostali poslanci v prehľadnej tabuľke, navrhované zmeny vysvetlila pani Janka Horylová spolu s novou účtovníčkou obce Máriou Dekanovou, ktorá nastúpila na miesto účtovníčky obce po pani Janke Horylovej. Niektoré zmeny sú len nepatrné, niektoré nastali po prijatých rozhodnutiach v priebehu roka. 
1. zmena rozpočtu bola schvaľovaná dňa 27.06.2013. V tejto zmene je najdôležitejšia zmena rozpočtu vo finančných operáciách. Do rozpočtu bolo 1. zmenou zapojených v príjmovej časti zostatok finančných operácií – výsledok hospodárenia za rok 2012 vo výške 52 693,01 eur. Obecné zastupiteľstvo schválilo túto sumu použiť na predpokladané kapitálové výdavky v roku 2013. Nasledujúci vývoj v prácach na nových obytných zónach však ukázal, že prostriedky za rok 2012 nebudú čerpané v celej výške, zostalo nepoužitých 29 601,76 eur. Dňa 27.05.2013 Uznesením č. 54/2013 bolo schválené OZ v Rakoviciach čerpanie finančných prostriedkov vo výške 20.001,28 eur z rezervného fondu obce a ich použitie na kapitálové výdavky v roku 2013 na výstavbu vodovodu v Obytnej zóne II. Je potrebné toto uznesenie č. 54/2013 zrušiť a neminutú čiastku vo výške 20.001,28 eur vrátiť na účet rezervného fondu, pretože faktúra za vodovod vo výške 20 001,28 eur sa pokryje zostatkom finančných prostriedkov z roku 2012. Z výsledku hospodárenia za rok 2012 vo výške 52 693,01 eur sa v roku 2013 použije celkom na vykrytie kapitálových výdavkov 43 092,53 eur. Z celkovej sumy 52 693,01 eur roku 2012 zostalo ešte nevyčerpaných 9 600,48 eur. Tieto prostriedky sa použijú na  kapitálové výdavky v nových obytných zónach v nasledujúcom roku 2014.
Ďalšia zmena rozpočtu sa týka splátok úveru, ktorý bol vzatý na úhradu technológie kolkárne. Poslanec Ján Hevier navrhol uznesenie č. 54/2013 zrušiť a návrh na 3. zmenu rozpočtu v uvedenom znení schváliť. Starosta dal hlasovať o zrušení uznesenia č. 54/2013. 

Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  115/2013
Obecné zastupiteľstvo v Rakoviciach
r u š í 
uznesenie č. 54/2013 schválené na zasadnutí OZ v Rakoviciach dňa 27.05.2013 o čerpaní sumy 20.001,28 eur z rezervného fondu obce na úhradu časti vodovodu na obytnej zóne III.

Ďalej poslanec Ján Hevier navrhol prijať uznesenie o zmene použitia zostatku finančných operácií z prebytku hospodárenia za rok 2012.

Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0
U z n e s e n i e   č.  116/2013
Obecné zastupiteľstvo v Rakoviciach
s c h v a ľ u j e 
z prebytku hospodárenia za rok 2012 zostatku finančných operácií v celkovej výške 52.693,01 eur a ku dňu 11.12.2013 z toho nepoužitých 29.601,76 eur, použiť sumu 20.001,28 eur na úhradu časti vodovodu na Obytnú zónu III a zostatok 9.600,48 eur zapojiť do finančných operácií v roku 2014 a použiť túto sumu na vykrytie kapitálových výdavkov v roku 2014.

Ďalej Ján Hevier navrhol schváliť 3. zmenu rozpočtu na rok 2013.
 
Hlasovanie:
Počet poslancov:          5
Počet prítomných poslancov:     5 
Počet prítomných poslancov pri hlasovaní:  5
Hlasovanie:   za  :           5
	          proti:         0	          
                     zdržal sa:   0

U z n e s e n i e   č.  117/2013
Obecné zastupiteľstvo v Rakoviciach
s c h v a ľ u j e 
zmenu rozpočtu obce Rakovice na rok 2013:
rozpočet obce po 3. zmene: 
•	príjmy obce Rakovice za rok 2013 : 841.761,00 eur
-	z toho príjmy bežného rozpočtu: 706.894,00 eur
-	z toho príjmy kapitálového rozpočtu: 7.378,00 eur
-	z toho príjmy z finančných operácií: 127.489,00 eur
•	výdavky obce Rakovice za rok 2013 :  841.761,00 eur
-	z toho výdavky bežného rozpočtu:  653.585,00 eur
-	z toho výdavky kapitálového rozpočtu: 167.492,00 eur
-	z toho výdavky z finančných operácií: 20.684,00 eur

Bod 8. Rozpočet obce Rakovice na rok 2014

Rozpočet obce Rakovice na rok 2014, a následné roky 2015 a 2016 bol predložený poslancom s pozvánkami na OZ.  Do rozpočtu boli zapracované plánované výdavky na splátky úveru, na projektovú dokumentáciu  multifunkčného ihriska, bežné výdavky obce a školstva. Tabuľka rozpočtu obce na roky 2014 až 2016 obsahuje stĺpce: skutočné plnenie rozpočtu za rok 2011, skutočné plnenie rozpočtu za rok 2012, rozpočet obce na rok 2013 po zmenách, očakávaná skutočnosť na rok 2013, rozpočet na roky 2014, 2015, 2016. Rozpočet obce na roky 2014 – 2016 navrhla kontrolórka obce schváliť v uvedenom znení. Starosta dal o ňom hlasovať.  

Hlasovanie:
Počet poslancov:       			            5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :      	5   
	        proti:      	0
               zdržal sa:	0

U z n e s e n i e   č.  118/2013
Obecné zastupiteľstvo v Rakoviciach

a)  s c h v a ľ u j e   rozpočet obce Rakovice na rok 2014 ako vyrovnaný:
   príjmy obce    :  698 292,00 eur
  výdavky obce   :  698 292,00 eur

b)  b e r i e   n a   v e d o m i e  rozpočet obce Rakovice na rok 2015:
    príjmy obce     : 671 748,00 eur
    výdavky obce   : 671 748,00 eur
 
c)  b e r i e   n a   v e d o m i e  rozpočet obce Rakovice na rok 2016:
    príjmy obce     : 684 748,00 eur
    výdavky obce   : 684 748,00 eur

Bod 9. Rôzne

9.1.
Starosta obce predložil prítomným poslancom žiadosť o odkúpenie pozemku, ktorú adresovali obci manželia Zuzana a Peter Bokoroví, trvale bytom Piešťany, Bratislavská 7188/69. Jedná sa o parcelu p. č. 717/177 zastavané plochy o výmere 213 m2. Uznesením č. 98/2011 z 29.9.2011 bol schválený odpredaj novovytvorených pozemkov p. č. 717/173, 717/175, 717/176, 717/177 a 717/178 občanom vlastniacim pozemky v časti Obytná zóna III. za cenu 17,00 eur za 1 m2. Manželia Bokoroví odkupujú pozemok p. č. 717/62 v k. ú. Rakovice, ktorý sa nachádza v časti Obytná zóna III. Obec Rakovice už týmto uznesením schválila odpredaj uvedeného pozemku, avšak toto uznesenie OZ musí byť doplnené v súlade so zákonom. Podľa § 9a zákona č. 138/1991 Z. z. o majetku obcí môže obec predať obecný majetok postupmi a za podmienok, ktoré z ustanovení §-u 9a vyplývajú. Obec pri odpredaji tohto pozemku postupuje podľa uvedeného zákona, posúdila predmetný pozemok ako prípad osobitného zreteľa. Pozemok p.č. 717/177 o výmere 213 m2 ako samostatný pozemok nie je vhodný pre individuálnu bytovú výstavbu rodinných domov vzhľadom k svojej veľkosti a nachádza sa v lokalite, v ktorej pozemky podľa schváleného územného plánu predpokladajú výstavbu rodinných domov. Pre stavbu rodinného domu je vhodné spojenie pozemku p. č. 717/62 o výmere 1.170 m2, ktorého vlastníkmi sú manželia Bokoroví, a odpredávaného pozemku p. č. 717/177 o výmere 213 m2.  Ing. Šmýkal navrhol doplniť uznesenie č. 98/2011 novým uznesením, kde sa schváli odpredaj pozemku p. č. 717/177 v súlade so zákonom č. 138/1991 Zb. o majetku obcí § 9a ods. 8 písmeno e). 

Hlasovanie:
Počet poslancov:                                            5
Počet prítomných poslancov:                        5
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  119/2013
Obecné zastupiteľstvo v Rakoviciach
s c h v a ľ u j e
doplnenie uznesenia č. 98/2011 zo dňa 29.09.2011:
V súlade so zákonom č. 138/1991 Zb. o majetku obcí, § 9a ods. 8 písmeno e) schvaľuje Obecné zastupiteľstvo v Rakoviciach odpredaj pozemku p. č. 717/177 o výmere 213 m2 vlastníkom nehnuteľnosti p. č. 717/62 manželom Zuzane Bokorovej, rod. Sojkovej, a Petrovi Bokorovi, bytom Piešťany, Bratislavská 7188/169 za cenu 17,00 eur za 1 m2. Uvedený pozemok ako samostatný pozemok nie je vhodný pre individuálnu bytovú výstavbu rodinného domu vzhľadom k svojej veľkosti a nachádza sa v lokalite, v ktorej pozemky podľa schváleného územného plánu predpokladajú výstavbu rodinných domov. Pre stavbu rodinného domu je vhodné spojenie pozemku p. č. 717/62 o výmere 1.170 m2 a odpredávaného pozemku p. č. 717/177 o výmere 213 m2. Z tohto dôvodu Obecné zastupiteľstvo v Rakoviciach rozhodlo o odpredaji pozemku p. č. 717/177  novým vlastníkom vlastniacich pozemok p. č. 717/62. Spojením pozemkov p. č. 717/62 a 717/177 sa vytvorí parcela vhodná na IBV rodinného domu.  

9.2.
Starosta obce predložil prítomným poslancom, že každých 5 rokov sa volia noví členovia do Rady školy pri ZŠ s MŠ Rakovice. Funkčné obdobie rady školy končí v roku 2013. Doteraz boli členmi Rady školy za obec: starosta Dušan Daloš, zástupca starostu Ing. Šmýkal, občania Ing. Zuzana Ruľáková, Gabriela Hevierová. Starosta hovorí, že títo členovia sa Rady školy pravidelne zúčastňovali, aktívne v nej pracovali, navrhuje teda, aby aj v nasledujúcom volebnom období boli zastupiteľstvom navrhnutí do rady školy. 

Hlasovanie:
Počet poslancov:                                           5
Počet prítomných poslancov:                       5  
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  120/2013
Obecné zastupiteľstvo v Rakoviciach
s c h v a ľ u j e
za členov Rady školy pri ZŠ s MŠ Rakovice za Obec Rakovice členov: Dušan Daloš, Ing. Július Šmýkal, Ing. Zuzana Ruľáková, Gabriela Hevierová. 

9.3.
Starosta obce predložil prítomným poslancom žiadosť Základnej školy s materskou školou o zmenu rozpisu rozpočtu na originálne kompetencie v roku 2013 pre jednotlivé školské zariadenia. Zmenu žiadajú z dôvodu nedostatku finančných prostriedkov pre materskú školu v roku 2013 a navrhujú presun z rozpočtov ŠKD, CVČ a ŠJ do MŠ. Zmena rozpisu pre jednotlivé školské zariadenia sa nedotkne výslednej sumy na originálne kompetencie pridelené zriaďovateľom na rok 2013. Originálne kompetencie pridelené na rok 2013 sú vo výške 114.890,00 eur a po zmene bude výška finančných prostriedkov pre jednotlivé školské zariadenia nasledovná: MŠ = 64.060,00 eur, ŠJ = 25.000,00 eur, ŠKD = 11.150,00 eur a CVČ = 14.680,00  eur.  Poslankyňa Mgr. Romana Dalošová navrhla uvedenú žiadosť schváliť.
 
Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  121/2013
Obecné zastupiteľstvo v Rakoviciach
s c h v a ľ u j e
zmenu rozpisu rozpočtu na originálne kompetencie na rok 2013 pre školské zariadenia Základnej školy s materskou školou Rakovice nasledovne: MŠ = 64.060,00 eur, ŠJ = 25.000,00 eur, ŠKD = 11.150,00 eur a CVČ = 14,680,00  eur, spolu originálne kompetencie na rok 2013 sú vo výške 114.890,00 eur.
 
9.4.
Starosta obce Rakovice preložil poslancom žiadosť, ktorá bola obci doručená dňa 3.12.2013, o úpravu výšky školného v materskej škole pre Vladimíra Ziga, bytom Veselé. Matka žiada o úpravu školného pre svojho syna z toho dôvodu, že jej syn je v materskej škole integrovaný zo zdravotných dôvodov a materskú školu navštevuje v čase od 8,00 do 10,00 hodiny. Výška školného na dieťa v MŠ je 10,00 eur. Obec požiadala o vyjadrenie k uvedenej žiadosti aj ZŠ s MŠ Rakovice, ktorá potvrdila, že dieťa Vladimír Zigo je na odporúčanie pediatra, detského neurológa a CŠPP vo Vrbovom zaradené ako dieťa ŠVVP. Navrhujú upraviť školné pre uvedené dieťa vo výške 2,00 eurá mesačne. MŠ v Rakoviciach je v prevádzke od 6,30 hod. do 16,30 hod., čo tvorí 10 hodín prevádzky, školné je 10,00 eur mesačne. Poslanec Ján Hevier navrhol úpravu školného na 2,00 eur schváliť prihliadnuc na zdravotné dôvody malého škôlkara, avšak len dovtedy pokiaľ sa nezmenia podmienky – pobyt dieťaťa v školskom zariadení 2 hodiny denne. Starosta dal o návrhu hlasovať.

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  122/2013
Obecné zastupiteľstvo v Rakoviciach
s c h v a ľ u j e
úpravu výšky čiastočnej úhrady výdavkov v materskej škole tzv. „školného“ pre dieťa Vladimír Zigo, bytom Veselé 448, na sumu 2,00 eurá mesačne počnúc mesiacom január 2014 dovtedy, pokiaľ sa nezmení dĺžka pobytu v školskom zariadení.

9.5.
Starosta obce informoval poslancov, že listom zo dňa 29.11.2013 nám Slovenský Červený kríž, Územný spolok Trnava oznámil, že v roku  2013 získal náš občan p. Vladimír Kováč za 80-násobné bezpríspevkové darovanie krvi Diamantovú plaketu MUDr. J. Jánskeho. Vo svojom liste uviedli, že „vzhľadom na ich hlboký ľudský postoj, pomoc pri záchrane života bezplatným darovaním krvi veríme, že nájdete vhodnú formu na ich ocenenie“. Starosta obce sa od iných občanov taktiež dozvedel, že v našej obci máme viac bezplatných darcov krvi, ktorí by si ocenenie tiež zaslúžili. P. Milan Zbyvatel daroval bezplatne krv 82-krát a p. Ladislav Magala 79-krát. Poslanec Ing. Július Šmýkal navrhol pozvať týchto darcov krvi na obecný úrad a poďakovať sa im za tieto ušľachtilé skutky. Je však už dosť vysoký dátum na konci roka, dňa 18.12. máme pozvaných na obecný úrad rodičov so svojimi novonarodenými deťmi v roku 2013 a jubilantov v druhom polroku 2013. Navrhol tiež poskytnúť bezplatným darcom krvi z rozpočtu obce finančný príspevok vo výške 100,00 eur. Starosta obce dal o návrhu ocenenia bezplatných darcov krvi hore menovaných finančným príspevkom vo výške 100,00 eur hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  123/2013
Obecné zastupiteľstvo v Rakoviciach
s c h v a ľ u j e
poskytnúť finančný príspevok z rozpočtu obce Rakovice vo výške 100,00 eur bezpríspevkovým darcom krvi obce Rakovice p. Vladimírovi Kováčovi, p. Milanovi Zbyvatelovi a p. Ladislavovi Magalovi. 

9.6.
Starosta obce informoval prítomných poslancov, že obec obdržala od firmy REVENGE, a.s., Bratislava, žiadosť o spoluprácu. Spoločnosť REVENGE sa zaoberá riešením otázok spojených s problematikou ochrany životného prostredia už veľa rokov. Sústreďujú sa na alokáciu komunálneho odpadu formou zberu a triedenia použitých odevov, obuvi a hračiek. So súhlasom miest a obcí majú rozmiestnení zberné kontajnery na pozemkoch obcí a miest. Firma ponúka obci spoluprácu v tom, že bezplatne pre obec obstará kontajner s kompletným servisom spojeným s jeho vyprázdňovaním, upratovaním a odvozom zozbieraného odpadového materiálu. Obec poskytne miesto pre jeho umiestnenie. Spoločnosť REVENGE poskytne obci finančný príspevok vo výške 20,00 až 30,00  eur za kontajner ročne. Poslanec Miroslav Masár navrhol súhlasiť s uvedenou ponukou a navrhol ho umiestniť na priestranstvo vedľa bytovky č. 115 a oproti domu s.č. 104, kde je umiestnený kontajner na sklo a kontajner na kovy. Starosta dal o návrhu hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  124/2013
Obecné zastupiteľstvo v Rakoviciach
s c h v a ľ u j e
udelenie súhlasu s umiestnením zberného kontajnera na zber odevov, obuvi a hračiek na pozemku obce Rakovice oproti domu s. č. 104 pre spoločnosť REVENGE, a.s., Bratislava.

9.7.
V našej obci každoročne s príchodom nového roka organizujeme ohňostroj. Starosta sa v prvom rade spýtal poslancov, či budeme alebo nebudeme robiť ohňostroj. Poslanec Ing. Šmýkal povedal, že by sme mali šetriť. Poslankyňa Mgr. Dalošová navrhla uskutočniť ohňostroj a vyčleniť na neho z rozpočtu obce sumu, ktorá sa vynaložila na tento účel v minulom roku – sumu 500,00 eur. Starosta obce osloví miestnych podnikateľov o príspevok na ohňostroj. Technické a organizačné zabezpečenie ohňostroja budú mať na starosti miestni hasiči. Tiež budú dbať na bezpečnosť pri odpaľovaní ohňostroja. Každoročne sa ohňostroj začína o 17,00 hodine, aby si ho mohli pozrieť aj deti a bola už dostatočná tma na jeho vyniknutie. Starosta dal o návrhu Mgr. Dalošovej hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          4
	          proti:        0	           
         zdržal sa:   1  (Ing. Šmýkal)

U z n e s e n i e   č.  125/2013
Obecné zastupiteľstvo v Rakoviciach
s c h v a ľ u j e
uskutočniť dňa 1.1.2014 o 17,00 hodine na miestnom ihrisku oslavy príchodu nového roku s odpálením ohňostroja, na ktorý sa vyčlení z rozpočtu obce čiastka 500,00 eur.

9.8.
Keďže sa blíži koniec kalendárneho a zároveň aj účtovného roka starosta obce navrhol za členov inventarizačnej komisie: členov Annu Magalovú a Máriu Dekanovú a za jej predsedu Mgr. Romanu Dalošovú. Navrhujú sa členovia komisie postupne, všetci sa v komisii vystriedajú. Poslanci s jeho návrhom súhlasili. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :         5
	        proti:         0	           
        zdržal sa:   0

U z n e s e n i e   č.  126/2013
Obecné zastupiteľstvo v Rakoviciach
s c h v a ľ u j e
inventarizačnú komisiu pre rok 2013: predseda Mgr. Romana Dalošová, členovia Anna Magalová a Mária Dekanová. 

9.9.
Zástupca starostu obce navrhol na konci kalendárneho roka schváliť kontrolórke obce Ing. Lucii Duračkovej odmenu za obdobie 1.-11./2013, 10,00 mesačne, spolu vo výške 110,00 eur. Starosta dal o návrhu hlasovať.  

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :        	5
	        proti:       	0	           
        zdržal sa:   	0

U z n e s e n i e   č.  127/2013
Obecné zastupiteľstvo v Rakoviciach
s c h v a ľ u j e
vyplatiť kontrolórke obce Ing. Lucii Duračkovej odmenu za obdobie 1.-11./2013 spolu vo výške 110,00 eur. Odmena bude vyplatená v termíne výplat za december 2013. 

9.10.
Starosta obce informoval prítomných poslancov, že  sa v dňoch 10. – 14. 6. 2014  uskutoční zahraničná pracovná cesta, ktorú organizuje ZMO Jaslovské Bohunice a na ktorej by sa mali zúčastniť hlavne členovia Rady ZMO, avšak náklady na pracovnú cestu by si mali hradiť obce, ktoré vysielajú svojho zástupcu. V roku 2014 by to mala byť pracovná cesta do Dolného Rakúska, Štajerska a Korutánska. Predbežná cena za pracovnú cestu je 740,- eur. V celkovej cene sú započítané náklady na dopravu, ubytovanie, časť nákladov na stravovanie, sprievodcovské a tlmočnícke služby, poplatky za prehliadky  a ďalšie režijné náklady. Z celkovej ceny časť nákladov hradí aj ZMO. V cene nie sú započítané náklady na vreckové, stravné a liečebné náklady do zahraničia. Zástupca starostu obce Ing. Július Šmýkal navrhol schváliť pracovnú cestu starostovi obce. Poslanci nemali k návrhu pripomienky a jednohlasne ho schválili. 
Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :        	5
	        proti:       	0	           
        zdržal sa:   	0

U z n e s e n i e   č.  128/2013
Obecné zastupiteľstvo v Rakoviciach
s c h v a ľ u j e
uhradiť náklady na zahraničnú pracovnú cestu do Dolného Rakúska, Štajerska a Korutánska  v termíne 10.- 14. júna 2014 starostovi obce Dušanovi Dalošovi. 

9.11.
Podľa zásad o odmeňovaní poslancov a komisií je uvedené, že členom komisií budú priznané ročné odmeny podľa výsledkov ich práce, spravidla do výšky 40,00 eur na člena. O celkovej výške odmeny pre komisiu rozhoduje na návrh predsedu komisie Obecné zastupiteľstvo. Komisia životného prostredia a verejného poriadku v roku 2013 zasadala viacej krát, členovia komisie sa zúčastňovali obhliadok na mieste pri uskutočňovaní výrubov drevín občanmi, ktorí požiadali obec o vydanie súhlasu na výrub drevín v obci na svojich nehnuteľnostiach. Poslanec Ing. Šmýkal navrhol, že keď komisia zasadala viac krát, nech sa odmena vo výške  40,00 eur vyplatí každému členovi komisie. Komisia na posudzovanie žiadostí o prideľovanie nájomných bytov zasadala v roku 2013 len 1-krát. Ing. Šmýkal ako predseda tejto komisie navrhol vyplatiť každému členovi 10,00 eur. Inventarizačná komisia taktiež zasadala 1-krát, aj tu padol návrh vyplatiť za 1 sedenie každému členovi 10,00 eur. Starosta dal o návrhu hlasovať. 

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :        	5
	        proti:       	0	           
        zdržal sa:   	0

U z n e s e n i e   č.  129/2013
Obecné zastupiteľstvo v Rakoviciach
s c h v a ľ u j e
a)	vyplatiť každému členovi inventarizačnej komisie a komisie na posudzovanie žiadostí na prideľovanie nájomných bytov 10,00 eur za 1 zasadnutie,
b)	vyplatiť členom komisie životného prostredia a verejného poriadku ročnú odmenu vo výške 40,00 eur.

9.12.
Starosta obce oboznámil prítomných poslancov, že kolaudácia kolkárne sa uskutočnila dňa  25.11.2013. Zatiaľ nebude vystavené kolaudačné rozhodnutie, obec musí doložiť vyjadrenie hygieny a energetický certifikát budovy. Kolkáreň sa môže užívať. Keď bude vydané kolaudačné rozhodnutie na budovu, je potrebné porozmýšľať nad tým, ako sa kolkáreň dá do prenájmu telovýchovnej jednote, kolkárskemu oddielu. Obec hradí všetky energie, ak bude nový nájomca vyberať štartovné, prípadne prenájom dráhy, ako bude toto riešené. Starosta dal poslancom na rozmyslenie, ako bude obec v tomto prípade postupovať.

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :        	5
	        proti:       	0	           
        zdržal sa:   	0

U z n e s e n i e   č.  130/2013
Obecné zastupiteľstvo v Rakoviciach
b e r i e   n a    v e d o m i e
informácie starostu obce o kolaudácií novej kolkárne.

9.13.
Ďalej starosta obce informoval poslancov, že po obciach Mikroregiónu nad Holeškou bude roznesené Betlehemské svetlo dňa 23.12.2013. Tak ako každý rok, aj tento rok sa uskutoční turnaj rodičov a detí v kolkoch a na konci roka turnaj dvojíc v kolkoch. 

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :        	5
	        proti:       	0	           
        zdržal sa:   	0

U z n e s e n i e   č.  131/2013
Obecné zastupiteľstvo v Rakoviciach
b e r i e   n a    v e d o m i e
informácie starostu obce o akciách poriadaných koncom roka.

Bod 10. Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Ján Hevier                                 .............................................

                                           Anna Magalová                          ..............................................

Zápisnicu zapísala:            Jarmila Chnápková                      .............................................

                                                  Dušan   D a l o š
                                                   starosta obce